Document ID: /roh_data/filtered/fineweb-2-filterrobots_roh.jsonl.gz/20462

En il chantun Turitg sto in in adversari da vaccinaziuns da quintar cun ina procedura penala perquai ch'el ha bittà suc da maila sin la cussegliera guvernativa da la PPS, Nathalie Rickli. Quai ha el fatg la sonda passada tar ina occurenza publica. La polizia chantunala aveva suenter arrestà l'um da 44 onns.
Tenor la procura publica sto el tranter auter sa responsar pervi da violenza e smanatschas envers autoritads. L'incident è capità a Gossau (Turitg), suenter che la directura da sanadad ha tegnì in pled a chaschun da la partenza dal bus da vaccinaziun.